گارفیلڈ سوبرز

سر گارفیلڈ سینٹ اوبرون سوبرز (پیدائش: 28 جولائی 1936ء) جنہیں عام طور گیری سوبرز کے نام سے بھی جانا جاتا ہے ایک سابق کرکٹ کھلاڑی ہیں جو 1954ء سے 1974ء کے درمیان ویسٹ انڈیز کے لیے کھیلے۔ ایک انتہائی ہنر مند باؤلر، ایک جارحانہ بلے باز اور ایک بہترین فیلڈر انہیں بڑے پیمانے پر کرکٹ کا سب سے بڑا آل راؤنڈر  اور اب تک کے عظیم ترین کرکٹ کھلاڑیوں میں سے ایک سمجھا جاتا ہے۔  انہوں نے ویسٹ انڈیز کے علاوہ بارباڈوس، ناٹنگھم شائر اور سائوتھ آسٹریلیا کی طرف سے کرکٹ مقابلوں میں اپنے جوہر دکھائے۔ وہ بائیں ہاتھ کے ایک ذہین بلے باز اور بائیں ہاتھ سے فاسٹ میڈیم، سلو میڈیم اور لیفٹ آرم آرتھوڈوکس اور لیفٹ آرم سپن بولر کے حوالے سے بھی جانے جاتے تھے۔ 5 فٹ 11 انچ کے حامل سر گیری سوبرز نے کرکٹ میں وہ مقام حاصل کیا کہ ان کو ان کے اعداد و شمار ان کی اعلیٰ کارکردگی پر ناقابل فراموش کردار حاصل ہے۔

اعداد و شمار
گیری سوبرز نے 93 ٹیسٹ میچوں کی 160 اننگز میں 21 مرتبہ ناٹ آئوٹ رہ کر 8032 رنز سکور کئے۔ 57.78 کی اوسط سے سامنے آنے والے ان رنزوں میں 365 ناقابل شکست رنز کی وہ اننگ بھی شامل ہے جو انہوں نے پاکستان کے خلاف سکور کی تھی۔ 26 سنچریاں اور 30 نصف سنچریوں سمیت 109 ٹیسٹ کیچ بھی ان کے ریکارڈ کا حصہ ہیں۔ انہوں نے صرف ایک ون ڈے میچ میں حصہ لیا جس میں وہ کوئی رنز نہ بنا سکے۔ انہوں نے 383 فرسٹ کلاس میچوں کی 609 اننگز میں 93 دفعہ ناٹ آئوٹ رہ کر 28314 رنز بنائے جس کی اوسط 52.87 تھی۔ ان میں 86 سنچریاں اور 121 نصف سنچریاں کے ساتھ 407 کیچ بھی نمایاں تھے۔ بولنگ میں گیری سوبرز نے 7999 رنز دے کر 235 وکٹیں حاصل کیں جس میں 6/71 کسی ایک اننگ میں بہترین بولنگ کا ریکاڈ ہے جبکہ 8/80 ان کے کسی ایک میچ میں بہترین بولنگ کے اعداد و شمار ہیں۔ 34.03 کی اوسط کے ساتھ انہوں نے 8 دفعہ 4 وکٹیں اور 6 دفعہ کسی ایک اننگ میں 5 کھلاڑیوں کو آئوٹ کرنے کی کامیابی حاصل کی۔ ون ڈے میچوں میں 31 رنز دے کر انہوں نے ایک کھلاڑی کو اپنا نشانہ بنایا۔ فرسٹ کلاس میچوں میں 28941 رنز دے کر انہوں نے 1043 وکٹیں اپنے نام کیں۔ 9/49 ان کی کسی ایک اننگ کی بہترین کارکردگی تھی۔ 27.74 کی اوسط سے بننے والے اس مجموعے میں انہوں نے 36 دفعہ کسی ایک میچ میں 5 یا اس سے زائد سے وکٹیں اور ایک دفعہ کسی میچ میں 10 یا اس سے زائد وکٹیں حاصل کیں۔ سر گیری سوبرز کے یہ اعزاز حاصل ہے کہ انہوں نے 1965ء سے 1972ء تک مسلسل 39 ٹیسٹ میچوں میں ویسٹ انڈیز ٹیم کی قیادت کی جو کہ ویسٹ انڈیز کی طرف سے ایک ریکارڈ ہے جبکہ اس سلسلے میں آسٹریلیا کے ایلن بارڈر کا نام اس لحاظ سے منفرد ہے کہ انہوں نے 1984ء سے لے کر 1994ء تک 93 ٹیسٹ میچوں میں آسٹریلیا کی قیادت کی تھی اور یہ ایک عالمی ریکارڈ ہے۔ جب گیری سوبرز نے پاکستان کے خلاف 614 منٹ میں 365 ناقابل شکست رنز کی باری کھیلی تھی تو وہ اس وقت تیسری پوزیشن پر سب سے بڑی انفرادی اننگ کے ریکارڈ ہولڈر تھے بعد ازاں ان کے ہم وطن برائن لارا نے 1994ء میں انگلستان کے خلاف 375 رنز کی بڑی اننگ کھیل کر اسے برابر کیا اور 10 سال کے بعد برائن لارا نے انگلستان ہی کے خلاف اسے مزید بہتر کرکے 400 ناقابل شکست رنز تک پہنچا دیا۔ سر گیری سوبرز بھی ان عظیم کھلاڑیوں کی لسٹ کا حصہ ہیں جنہوں نے میچ کی دونوں اننگز میں سنچری سکور کی تھی جب 1958ء میں انہوں نے پاکستان کے خلاف جارج ٹائون ٹیسٹ میں 125 اور 109 ناقابل شکست رنز سکور کئے۔

مزید دیکھیے 
 ویسٹ انڈیز کرکٹ ٹیم
 فرسٹ کلاس کرکٹ ریکارڈز کی فہرست

حوالہ جات 

1936ء کی پیدائشیں
بارباڈوسی کرکٹ کھلاڑی
بقید حیات شخصیات
جنوبی آسٹریلیا کے کرکٹر
سال کے بہترین وزڈن کرکٹ کھلاڑی
صدی کے وزڈن کرکٹ کھلاڑی
میریلیبون کرکٹ کلب کے کرکٹ کھلاڑی
نائٹس بیچلر
ناٹنگھمشائر کے کرکٹ کھلاڑی
ویسٹ انڈیز کے ایک روزہ کرکٹ کھلاڑی
ویسٹ انڈیز کے ٹیسٹ کرکٹ کپتان
ویسٹ انڈیز کے ٹیسٹ کرکٹ کھلاڑی
بارباڈوسی نائٹ
کامن ویلتھ الیون کے کرکٹ کھلاڑی
انٹرنیشنل کیولیئرز کے کرکٹ کھلاڑی
بارباڈوس کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل